Ifølge KLS-bekendtgørelsen skal systemet evalueres mindst én gang årligt. Det er denne evaluering, som ELsikkerhed kommer og gennemfører sammen med dig, så du er sikker på at have dokumentationen i orden når tredjepartskontrollen kommer hvert andet år. Typisk vil et besøg fra ELsikkerhed ligge en måneds tid før tredjepartskontrollen, hvor vi evaluerer og gennemgår hele systemet sammen med dig og sørger for det er klar til audit. Hvert andet år, hvor der så ikke ligger en tredjepartskontrol, gennemfører vi igen evalueringen og gennemgår eventuelle opdateringer i systemet samt kommer med forslag til forbedringer.